गुजरात में भी तैयार हैं बीजेपी के 'पन्ना प्रमुख', यूपी में कारगर हुई थी यह रणनीति  
एक बूथ पर तैनात होंगे 15 से 20 पन्ना प्रमुख
गुजरात में 7 लाख पन्ना प्रमुख होंगे तैनात
उत्तर प्रदेश में कारगर साबित हुआ था यह माइक्रो मैनेजमेंट
गुजरात विधानसभा चुनाव में बीजेपी और कांग्रेस के बीच सीधी लड़ाई है. 16 सालों की सत्ता विरोधी लहर झेल रही बीजेपी के सामने और भी कई चुनौतियां हैं. एक तो पाटीदार आंदोलन के नेता हार्दिक पटेल हर मंच से बीजेपी के खिलाफ ताल ठोंक रहे हैं. हाल ही में गौरक्षकों के उत्पात से दलित वर्ग भी खासा नाराज है और इसके भी युवा नेता उभर कर सामने आ रहे हैं और सबसे बड़ी बात गुजराती अस्मिता के नाम पर सभी गुजरातियों को एक कर देने का माद्दा रखने वाले नरेंद्र मोदी का चेहरा भी इस बार नहीं है. कांग्रेस इन्हीं के मौके को भुनाना चाहती है. लेकिन कैसे? कांग्रेस की रणनीति तो कहां है? यूपी में बीजेपी के प्रचंड बहुमत दिलाने वाले 'पन्ना प्रमुखों' की तैनाती यहां भी होगी. कांग्रेस इस बीजेपी की इस रणनीति का सामना कैसे करेगी?